題孫倅面山軒詩
作者：朱翌
朝代：宋

paragraphs: 舉頭直北看青山，低頭直下覷黄卷。
黄卷辛勤有時厭，青山於人保不變。
山作主人我爲客，主人看客長不倦。
今代風流潄石公，吏事直以儒雅緣。
一丘一壑在胸中，塵土污人聊舉扇。
開門抆拭舊題傍，坐與烏龍通一綫。
近因秋雨聘此君，更倚歲寒爲外援。
賤子與世多背馳，只有青山存半面。
莫嫌剝啄時扣門，要是綈袍故人戀。